



ที่ ศธ ๐๔๑๓๘/ว ๓๑๖๒ สำนักงานเขตพื้นที่การศึกษาประถมศึกษา

ศรีสะเกษ เขต ๑ ถนนรัตนวงษา

ตำบลหนองครก อำเภอเมือง ๓๓๐๐๐

๒๘ สิงหาคม ๒๕๖๑

เรื่อง การรายงานผลการดำเนินงานการป้องกันและแก้ไขปัญหายาเสพติดในสถานศึกษา ประจำปี ๒๕๖๑

เรียน ผู้อำนวยการโรงเรียนทุกโรงเรียนในสังกัด

อ้างถึง หนังสือสำนักงานเขตพื้นที่การศึกษาประถมศึกษาศรีสะเกษ เขต ๑ ที่ ศธ ๐๔๑๓๘/ว ๘๐๑   
 ลงวันที่ ๒๖ กุมภาพันธ์ ๒๕๖๑


สิ่งที่ส่งมาด้วย แนวทางการรายงานผลการดำเนินงานด้านยาเสพติดในสถานศึกษาฯ จำนวน ๑ ฉบับ

ตามหนังสือที่อ้างถึง สำนักงานเขตพื้นที่การศึกษาประถมศึกษาศรีสะเกษ เขต ๑ แจ้งให้สถานศึกษา ดำเนินการรายงานผลการดำเนินงานด้านยาเสพติดในสถานศึกษา ประจำปี ๒๕๖๑ ทางอินเตอร์เน็ตผ่านระบบ NISPA ในห้วงเวลาตั้งแต่ ๑ ตุลาคม ๒๕๖๐ – ๓๐ กันยายน ๒๕๖๑ นั้น

สำนักงานเขตพื้นที่การศึกษาประถมศึกษาศรีสะเกษ เขต ๑ ขอให้ท่านผู้บริหารสถานศึกษาได้มอบหมายและกำชับให้ครูผู้รับผิดชอบดำเนินการกรอกข้อมูลการรายงานผลการดำเนินงานป้องกันกลุ่มผู้มีโอกาสเข้าไปเกี่ยวข้องกับยาเสพติดทางเว็ปไซต์ http:nispa.nccd.go.th โดยใช้ Username : obec3301 Password : sunaw9  
ให้แล้วเสร็จภายในวันที่ ๓๑ สิงหาคม ๒๕๖๑ ดังรายละเอียดตามสิ่งที่ส่งมาด้วยนี้

จึงเรียนมาเพื่อทราบและดำเนินการโดยเร่งด่วน

ขอแสดงความนับถือ



กลุ่มส่งเสริมการจัดการศึกษา

โทร.๐๘๖-๔๖๑๖๔๗๓  
โทรสาร. ๐๔๕-๖๑๒๖๘๑